Koska Mäenpää puhui eduskunnassa, prosessista voi tulla poikkeuksellisen mutkikas.

Helsingin poliisi aloittaa esitutkinnan perussuomalaisten kansanedustajan Juha Mäenpään puheesta eduskunnassa.

Mäenpää puhui kesäkuussa eduskunnan täysistunnossa ensin maahan tulleista poliittisista turvapaikanhakijoista ja otti tämän jälkeen kantaa hallitusohjelmaan tavalla, joka rinnastaa turvapaikanhakijat ja vieraslajit toisiinsa.